EKRE fraktsioon kohtus erakoolide ühenduste juhtide ja aktivistidega
#000002
Kohtumine toimus vastastikuse mõistmise õhkkonnas. Külalised andsid ülevaate oma tegevusest ja murekohtadest seoses Haridusministeeriumi poolt planeeritava erakoooli seaduse muutmisega eelnõuga. Ahto Orava sõnul ähvardab see seadus anda tõsist hoopi erakooliharidusele Eestis, kuna rahastamise äravõtmine erakoolide tegevuskuludelt (peamiselt kommunaalmaksud, jne) sunnib tõstma õppemakse ja lapsevanemad, kes ei suuda suurenenud õppemakse maksta on lihtsalt sunnitud lapsed riigi- või munitsipaalkoolidesse saatma. Seega ei hoita oluliselt kokku ka riigi raha, samas kui hävitatakse oluline osa väärtuslikust eraharidusest Eestis. Paraku on taoline sunnitud koolivahetus traumeeriv ka lastele.
#000004
Eriti pahandab erakoole see, et praegune haridusminister Jürgen Ligi tahab erakoolidelt äravõetud rahaga tõsta õpetajate palku. Erakoolid nõuavad antud seaduse külmutamist vähemalt seni, kui antud diskussioon ühiskonnas käib. Kui koolide pidamisele ja investeeringute jaoks on võetud laenud ja lapsevanematega sõlmitud lepingud, siis ei saa neid järsku päevapealt katkestada, kui riiklikke regulatsioone üleöö muuta. Kindlasti peab jääma pikem etteteatamise aeg. See kõik meenutab Orava sõnul erakoolide petmist.
#000006
EKRE fraktsioon omalt poolt lubas erahariduse huvide eest seista ja aidata kaasa selle kui loomuliku haridussüsteemi osa jätkumisse Eestis. Lepiti kokku edasises koostöös, teineteise teavitamises ning võimalike tegevuste korraldamises erahariduse jätkusuutlikuse kaitseks.
#000007